Izrael mégis tárgyalna
Korábbi fenyegetése ellenére Ariel Sharon izraeli miniszterelnök mégis hajlandó tárgyalni a palesztinokkal. Pénteken több mint 40 áldozata volt az izraeli-palesztin összecsapásoknak. Korábban Sharon azt mondta, csak akkor hajlandó szóba állni az arab vezetõkkel, ha legalább egy hétig semmilyen erõszakos akció sem történik Izraelben.
A másfél éve kitört palesztin intifáda óta a pénteki nap volt a legvéresebb Izrelben. Több mint negyvenen vesztették életüket az összecsapásokban. A pénteki harc egy arab Hamasz aktivista merényletével kezdõdött: öt izralei diákot ölt meg egy gránáttal. A merénylõt az izraeli katonák megölték, és országszerte megtorló akciókba kezdtek, melyekben több mint negyven palesztin és egy izraeli katona életét vesztette. Szombaton egy nabluszi rakétatámadással folytatódott a megtorlás, de halálos áldozatok ezúttal nem voltak.

Ariel Sharon izraeli miniszterelnök az erõszakhullám hatására kijelentette: hajlandó tárgyalóasztalhoz ülni a palesztinokkal. Néhány nappal ezelõtt erre még nem volt hajlandó: akkor azt ígérte, hogy csak akkor kezdõthetnek el a megbeszélések, ha legalább egy hétig egyetlen merénylet sem történik Izraelben.  Ugyanakkor a palesztinok egyelõre nem hajlanak az egyezkedésre. Jasszer Arafat palesztin vezetõ szerint Sharon ajánlata értéktelen. Az arabok csak akkor hajlandóak egyezkedni a békefeltételekrõl, ha Izrael leállítja a megtorló akciókat. "Sharonnak elõször le kell állítania a népirtást" - idézi Nabil Adu Rudeina palesztin vezetõt a BBC.

A palesztinok vélhetõen mindenképpen meg akarják várni a tárgyalásokkal Anthony Zinnit, Bush amerikai elnök közelkeleti megbízottját. Az USA hadseregében korábban vezetõ tisztséget viselõ Zinni már próbált közvetíteni az arab-zsidó konfliktusban. Várhatóan a jövõ héten ismét a térségbe utazik, és a palesztinok azt remélik, számukra kedvezõ lesz az amerikai ajánlat.

Az amerikaiak ugyanis arra szólították fel Izraelt, hogy vizsgálja felül a megtorló akciók elrendelését, és tartózkodjanak a sûrûn lakott területek elleni támadásoktól. Vasárnap Dick Cheney amerikai alelnök is a Közel-Keletre utazik. Az Arab Liga külügyminiszterei szombaton tárgyalnak Kairóban, ahol szintén napirenden lesz az izraeli-palesztin konfliktus. Az arab országokat tömörítõ szervezet valószínûleg felajánlja, hogy elismerik Izraelt, és normalizálják kapcsolataikat a zsidó állammal, ha az izraeli csapatok kivonulnak az összes megszállt területrõl. Erre azonban nincs esély, bizonyos területek - például Kelet-Jeruzsálem - feladását a békepárti izraeli baloldal sem lenne hajlandó átadni a palesztinoknak.

Korábban:

Húsznál több halott az izraeli összecsapásokban
palesztin fenyegetés erõszakos akció Izrael Ariel Sharon